**Elhelyezkedési és továbbtanulási lehetőségek Szakoktató BA alapszakos diploma megszerzése után**

*I. Elhelyezkedési lehetőségek Szakoktató alapszakos diplomával a szak KKK rendelete szerint:*

„A képzés célja szakoktatók képzése, akik a specializációjukhoz tartozó ágazatok területén felkészültek **az iskolai rendszerű és az iskolarendszeren kívüli szakképzésben** elsősorban a **gyakorlati tárgyak oktatásának** megtervezésére, szervezésére, vezetésére, **valamint oktatási tevékenység végzésére, a szakmai tantárgyakhoz kapcsolódó laboratóriumi foglalkozások** és a **vállalati képzőhelyeken folytatott** **szakmai** (vállalati, intézményi képzőhelyeken, képzőközpontban folyó, tanműhelyi, tanirodai, tangazdaság, egyéni- és társas vállalkozásoknál folyó, valamint felnőttképzési, felsőoktatási és szakképzési duális képzési) egyéni és csoportos **gyakorlatok megtervezésére, vezetésére, megszervezésére**. Tanulmányaikat a **szakmai tanár mesterképzésben** folytathatják.”

[https://www.felvi.hu/felveteli/szakok\_kepzesek/szakleirasok/!Szakleirasok/index.php/szak/21353/szakleiras](https://www.felvi.hu/felveteli/szakok_kepzesek/szakleirasok/%21Szakleirasok/index.php/szak/21353/szakleiras)

*II. Továbbtanulási lehetőségek szakoktató alapszakos diplomával:*

1) Az SZTE JGYPK-n több **nem tanári mesterképzésre (MA)** van lehetőség továbbtanulni:

A szakok Képzési és Kimeneti Követelményeinek (KKK) 4. pontja tartalmazza a mesterképzésbe történő belépésnél előzményként elfogadott szakokat. Eszerint kétféle csoportba sorolhatók a jelentkezők:

*a) Teljes kreditérték beszámításával figyelembe vehető alapképzési szakok*

Ennél a pontnál a KKK felsorolja azokat a képzési területeket, amelyek alapszakjairól a teljes kreditérték beszámításával lehet Szakoktató alapszakkal az adott mesterszakra jelentkezni.

|  |
| --- |
| **Alapszak** |
| Szakoktató (műszaki szakoktató specializáció) BA – Pedagógusképzés képzési terület |
| **Teljes kreditérték beszámításával figyelembe vehető JGYPK-s mesterszakok**  |
| Andragógia MA |
| Közösségi és civil tanulmányok MA |
| Kulturális mediáció MA |
| Mentálhigiénés közösség- és kapcsolatépítő MA |
| Emberi erőforrás tanácsadó MA |
| Angol nyelvoktató MA (angol nyelven) |

*b) A KKK-ban meghatározott kreditek teljesítésével figyelembe vehető alapképzési szakok*

Ebben az esetben változó mennyiségű és változó szakmai területről előírt előzetesen megszerzett kreditmennyiség meglétének igazolása szükséges, melyekről a KKK-ból tájékozódhat. A kredit megállapításának alapjául szolgáló ismeretek összevetése alapján a Kar kreditátviteli bizottsága dönt arról, hogy a hozott kreditjeid megfelelnek-e a KKK-ban megfogalmazott követelményeknek. ***Érdemes még a felvételi jelentkezés beadása előtt egyeztetni a kiválasztott mesterszakot gondozó intézettel arról, hogy az alapszakos tanulmányok során megszerzett kreditjei megfelelnek-e a felvétel követelményeinek.***

Amennyiben további előfeltétel kredit megszerzésére van szükséged, azt megteheted a Kar által biztosított *részismereti tanulmányok* keretében, mely esetben a mesterszakos felvételi jelentkezés egy évet tolódik. Amennyiben csak néhány kredit hiányzik az előírtak közül, úgy azokat *szabadon választható tárgyak* keretében még teljesítheti.

2) Ezen kívül **szakmai tanárképzésbe** lehetséges továbbtanulni az alábbiak szerint:

• Jelentkezés szakoktató alapképzési vagy főiskolai oklevéllel

Szakoktató oklevélre épülő szakmai tanárképzés 4 féléves, egyszakos, amely azonban több szakmai elméleti tárgy oktatására is felkészít. A szakoktatói oklevél szakmai irányultságának (a szakképzés szakmacsoportjának) megfelelő szakmai tanárképzésre történő jelentkezés lehetséges.

A szakmai tanárképzésről itt olvasható infó:

<https://www.felvi.hu/felveteli/jelentkezes/felveteli_tajekoztato/FFT_2024K/6_egyes_kepzesekrol/63_tanarkepzes/633_szakmai>

A Szegedi Tudományegyetemen ilyen képzés nem indul, de pl. a Budapesti Műszaki Egyetem oldalán a mérnöktanár és közgazdásztanár szaknál található bővebb információ: <https://www.mpt.bme.hu/kepzeseink/mesterkepzes/>

120 kredites 4 féléves képzés indítása a szakoktatói végzettséggel rendelkezők számára előzetes pedagógiai-pszichológiai tanulmányok beszámításával, sajátos követelmények teljesítésével.

3) A rövidciklusú **tanári mesterképzés** területén lehetséges továbbtanulás:

A JGYPK tanárszakjai esetében a testnevelő tanár és az ének-zene tanár képzéseket szakoktató alapdiplomával belépők 3 félév alatt végezhetik el, arra a verzióra lehet jelentkezni.

Az alábbi osztott részidős tanári mesterszakoknál a szakoktató végzettségűek részére a jelenlegi állapot szerint 4 féléves képzési idő és a 120 kredites szakokra fogadható el a jelentkezés.

•         technika- és tervezéstanár,
•         könyvtárostanár, vizuáliskultúra-tanár,
•         német és nemzetiségi német nyelv és kultúra tanára,
•         román és nemzetiségi román nyelv és kultúra tanára,
•         szlovák és nemzetiségi szlovák nyelv és kultúra tanára.

Tekintettel arra, hogy a tanárképzés jogszabályi állapota dinamikusan változik, akár félévente, de szinte biztosan évente, aki szeretne tanári diplomát szerezni, az minden felvételi eljárásban feltétlenül figyelje a hirdető felületeket, és a felvi.hu oldalt.

Szeged, 2024. január 31.

Dr. Döbör András

intézetvezető

Szakképzési, Felnőttképzési és Tudásmenedzsment Intézet